
	[bookmark: nev]GYARMATI LÁSZLÓ
xdktdk96@gmail.com
Programtervező informatikus MSc
MSc, 1. félév
Pannon Egyetem
Műszaki Informatikai Kar
	
[bookmark: _GoBack]






Témavezetők:
	Dr. Mihálykóné dr. Orbán Éva
egyetemi docens, PE MIK

	Dr. Mihálykó Csaba
egyetemi docens, PE MIK




Egy általános Thurstone módszer és előnyei - sporteredmények kiértékelésére alkalmazva

Dolgozatomban a páros összehasonlításokkal, azon belül is a Thurstone módszerrel foglalkozom. Munkám során bemutatok egy általános Thurstone modellt, amely képes az előny és hátrány mértékét külön-külön számszerűsíteni és azt megadni az egyes rangsorolni kívánt objektumok esetén. A modell további általánosítása az [1] publikációban leírt modellnek.
Az általános modell speciális változatait használom dolgozatomban, hogy prezentáljam a Thurstone módszerben rejlő lehetőségeket. Az alkalmazott modell előnyös tulajdonságait a 2019-20-as NBI-es futballbajnokság meccseit, illetve a női kézilabda Bajnokok Ligája mérkőzéseit elemezve illusztrálom [2]. Dolgozatomban megmutatom, hogy a modell képes az előny meglétét megfelelően kimutatni az egyes csapatok esetén. Kitérek a jövőbeli mérkőzések valószínűségének megadására, az eredmények előrejelzésére. A kiszámolt eredmények azt illusztrálják, hogy a Thurstone modell segítségével számolt valószínűségek még kis adathalmaz esetén is nagyon pontosak, valóságnak megfelelőek. Végül bemutatom, hogy a modell képes különálló csoportok rangsorainak összefésülésére nemteljes összehasonlítás esetén, még akkor is, ha a csoportok nem azonos erősségűek.
[1] Mihálykó, Cs., Mihálykóné Orbán, É., Gyarmati L., Thurstone módszer általánosításai, Alkalmazott Matematikai Lapok (bírálat alatt)
[2] Éva Orbán-Mihálykó, Csaba Mihálykó, László Gyarmati, The Evaluation of Sports Tournaments’ Results Applying the Generalized Thurstone Method, Operations Research Letters (bírálat alatt)



